རྒྱ་ནག་གཞུང་འབྲེལ་གྱིས་ཡ་ལེན་གནང་མེད་པ་གསལ་པོ་རེད།སྐུ་ཞབས་ཀྲང་པོ་ཧྲུའུ་ཡིས་ཡང་༸གོང་ས་མཆོག་ལ་དབུ་མའི་ལམ་དུམ་བུ་བཟོ་དགོས་ཟེར་བ་ཞིག་བཏོན་པ་རེད།དེའང་འདི་ལྟ་སྟེ།ཐོག་མར་པེ་ཅིན་ཕྱོགས་ནས་ལས་སླ་པོར་ངོས་ལེན་བྱེད་ཐུབ་པའི་གྲོས་མོལ་དཔེར་ན།ཐོག་མར་༸གོང་ས་མཆོག་ཕྱིར་ཕེབས་པ་རྩོད་ལེན་བྱས་ཏེ་རྒྱ་ནག་རི་བོ་རྩེ་ལྔ་ལ་གནས་མཇལ་གྱིས་ཆོས་ལུགས་རང་བཞིན་གྱི་བསམ་ཚུལ་བརྗེ་རེས་དང་བྱེད་སྒོ་ཡང་སྤེལ་ཆོག་་་་འདི་འདྲ་བྱས་ན་ཤི་ཀྲུང་དབྱང་ལ་མཚོན་ན་ཏང་དང་རྒྱལ་ཁབ་ཀྱི་བློ་ཁོག་ཡངས་པ་མངོན་ཐུབ།དེ་ནི་དྲག་གནོན་ལས་འཇམ་པའི་དབང་བསྒྱུར་བསམ་བློ་གསར་པ་དང་མཐུན་པ་ཡིན།དེ་བཞིན་བོད་པར་མཚོན་ན་ཡང་ཆོས་ལུགས་ཁོར་ཡུག་ཕྱོགས་ནས་ལེགས་བཅོས་བྱེད་པ་རྩོད་ལེན་བྱས་ཆོག་་་་་་༸གོང་ས་མཆོག་གིས་བསམ་འཆར་དེར་གསན་རྗེས་བཞད་མོ་ངང་འདི་ལྟར་གསུངས་པ་སྟེ།ཁྱོད་རང་གི་དེ་ནི་དབུ་མའི་ལམ་གྱི་དབུ་མ་རེད།